Antifascistisk aksjon

Antifascistisk aksjon er en gruppe med militante antifascister, som har som oppgitte mål «å knuse alle former for fascisme». Organisasjonene forsøker å samle dem som er villig til å gå aller fremst i konfrontasjoner med høyreekstremister. AFA oppstod som motsvar til den nazistiske bevegelsen i Tyskland på 1930-tallet. Forkortelsen "antifa" forbindes med AFA, men er brukt av og om mange ulike antifascistiske grupper.
AFA sitt arbeide består av informasjonsarbeide, kartlegging av høyreekstreme og nynazistiske aktivister og markeringer og motdemonstrasjoner. AFA skiller seg fra andre organisasjoner ved at den har begått hærverk, fysisk konfrontert og brukt vold mot nynazister og andre meningsmotstandere når de mobiliserer på gateplan.


== Ideologi ==
I tråd med forbindelsene til det tyske sosialdemokratiske partiet (SPD) og det tyske kommunistpartiet  (KPD) var medlemmer av Antifascistisk aksjon dominert av sosialdemokrater og kommunister på 1930- og 40-tallet.
I dag er AFA tettest forbundet med anarkisme, frihetlig sosialisme og kommunisme. De relaterer antirasistiske problemstillinger til kapitalismen, som de anser som undertrykkende og ønsker et klasseløst, statsløst samfunn.


== Symbolikk ==

Den opprinnelige logoen var designet av Max Keilson and Max Gebhard som begge var med medlemmer av Assoziation revolutionärer bildender Künstler Deutschlands (ARBKD). Et kunstnerkollektiv som var tilknyttet Det Tyske Kommunistpartiet KPD.  Logoen besto av to røde flagg som vaiet i vinden, med en rød ring rundt. På denne ringen var organisasjonen navn påført. Flaggene symboliserte partiene KPD og SPD. Sammen skulle flaggene symbolisere en samlet arbeiderbevegelse mot fascismen.Etter AFA sin gjennoppståelse på 1980-tallet ble det designet en ny variant av logoen der en av flaggene er sorte. Dette for å symbolisere AFAs nyfunne assosiasjon med anarkistisk tankegods. Sammen symboliserer flaggene en samlet venstreside mot fascisme.


== AFA Europa ==

AFA eksisterer i flere europeiske land. Det er en viss samordning mellom gruppene, bl.a. gjennom internettdomenet antifa-net som ledes av engelskmannen Graeme Atkinson.

SverigeI Sverige ble Antifascistisk Aktion startet i 1993.
NorgeI Norge ble Antifascistisk Aksjon stiftet i 1994 i Oslo og var knyttet til Blitz-miljøet. Senere dannet det seg også lokallag i andre byer og tettsteder.Antifascistisk Aksjon sin aktivitet i Norge ligner den i andre land og involverer informasjonskampanjer, demonstrasjoner og motdemonstrasjoner. Samt overvåking og kartlegging av høyreekstreme miljøer og til tider vold mot nynazistiske grupper når de mobiliserer på gateplan. Antifascistisk Aksjon har imidlertid også angrepet ordinære innvandrings- og islam-kritikere, som da tre maskerte medlemmer av gruppen angrep en mann på Nonneseter i Bergen i 2012. Senere samme år hadde NRK et intervju med AFA-medlemmet "Otto". Han forteller at gruppen hans er klare til å gi nynazister, men også alminnelige islamkritikere, "grisejuling" om sjansen byr seg.AFA sin innsats mot nynazistiske grupperinger har ført til at de har vært mål for flere terrorangrep fra høyreekstreme. Blant annet har Blitz blitt utsatt for bombeangrep ved to anledninger.
TidsskriftAntifascistisk Aksjon i Norge ga ut magasinet «Antifascistisk Aksjon» i årene 1995 til 2006. Tidsskriftet hadde undertittel «Mot kapitalisme, rasisme, sexisme og homofobi» og tok for seg strategiske og taktiske diskusjoner, rapporter fra aksjoner og analyse av nynazisme og høyreekstremisme. Samt temaer knyttet til feminisme, kamp mot homofobi, økonomisk utbytting og lignende.


== Kritikk ==
Politiets sikkerhetstjeneste betegnet dem i 2012 som eneste potensielt farlige miljøet på venstresiden. Ifølge forsker Ragnhild Bjørnbekk bruker AFA «fascistiske metoder».


== Historie ==

Det første AFA, Antifaschistische Aktion, ble grunnlagt i 1932 av det tyske kommunistpartiet som en kamporganisasjon og etableringen ble kunngjort i partiets avis Die Rote Fahne. Antifascistisk Aksjon ble i likhet med alle andre organisasjoner med tilknytning til kommunistpartiet forbudt i 1933 da NSDAP kom til makten.Bevegelsen gjenoppsto på 1980-tallet i forbindelse med økt nynazistisk aktivitet. Denne gang uten tilknytning til politiske partier, men til de autonome miljøene rundt okkuperte fristeder og lignende. 


== Referanser ==


== Eksterne lenker ==
De bruker fascistiske metoder (NRK, 2012)
Om AFA på Blitz sin nettside